|  |  |
| --- | --- |
| ED**ΕΛΛΗΝΙΚΗ ΔΗΜΟΚΡΑΤΙΑ****ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ**------------Ταχ. Δ/νση: Α. Παπανδρέου 37Τ.Κ. – Πόλη: 15180 - ΜαρούσιΙστοσελίδα: www.minedu.gov.gremail: press@minedu.gov.gr | **8/10/2020** |

**ΔΕΛΤΙΟ ΤΥΠΟΥ**

**Θέμα:** Πρόσκληση υποψήφιων εκπαιδευτικών Κλάδων Μουσικής (ΠΕ79 και ΤΕ16) για υποβολή αίτησης-δήλωσης προτίμησης Μουσικών Σχολείων για πρόσληψη ως προσωρινών αναπληρωτών τρίμηνης (κατ΄ελάχιστον) διάρκειας για την κάλυψη λειτουργικών κενών τα οποία προκύπτουν από λόγους συναφείς με τη μετάδοση και διασπορά του νέου κορωνοϊού COVID-19.

Το Υπουργείο Παιδείας και Θρησκευμάτων, στο πλαίσιο λήψης ειδικών μέτρων για την αντιμετώπιση της πανδημίας κορωνοϊού COVID-19 [άρθρο 35 του ν. 4722/2020 (Α΄ 177)], με την αριθμ. **136536/E1/8-10-2020** (ΑΔΑ: [6Μ5Ψ46ΜΤΛΗ-12Ζ](https://diavgeia.gov.gr/doc/6%CE%9C5%CE%A846%CE%9C%CE%A4%CE%9B%CE%97-12%CE%96?inline=true)) πρόσκληση, καλεί τους εκπαιδευτικούς, κλαδων Μουσικής που έχουν ενταχθεί στους **προσωρινούς αξιολογικούς πίνακες κατάταξης Α΄** **υποψήφιων εκπαιδευτικών δευτεροβάθμιας Γενικής Εκπαίδευσης** των αριθμ. **1ΓΕ/2019** (ΦΕΚ 45/τ.Προκ. ΑΣΕΠ/24.12.2019) και **1ΓΤ/2020** (ΦΕΚ 3/τ.Προκ. ΑΣΕΠ/7.2.2020) Προκηρύξεων ΑΣΕΠ, όπως αυτοί αναρτήθηκαν στην ιστοσελίδα της Αρχής, να υποβάλουν αίτηση-δήλωση προτίμησης για απασχόληση ως αναπληρωτές πλήρους ή μειωμένου ωραρίου **σε Μουσικά Σχολεία**, για **διά ζώσης διδασκαλία με συμβάσεις εργασίας ιδιωτικού δικαίου τρίμηνης κατ' ελάχιστον διάρκειας**, για το σχολικό έτος 2020-2021.

Οι υποψήφιοι δεν θα πρέπει να ανήκουν στις ομάδες αυξημένου κινδύνου για σοβαρή λοίμωξη COVID 19, σύμφωνα με τη με αριθμ. **ΔΙΔΑΔ/Φ.64/420/16446/17-9-2020** κ.υ.α. (ΦΕΚ 4011 Β΄). Περαιτέρω όροι και προϋποθέσεις συμμετοχής στην παρούσα διαδικασία ορίζονται στην ανωτέρω πρόσκληση.

Η προθεσμία για την υποβολή αίτησης – δήλωσης περιοχών προτίμησης στην ηλεκτρονική πλατφόρμα **(**[**https://opsyd.sch.gr/**](https://opsyd.sch.gr/)) ορίζεται από την **Παρασκευή 9/10** έως και την **Τρίτη 13/10/2020.**

Οι υποψήφιοι, πριν την υποβολή της ως άνω αίτησης, οφείλουν να μελετήσουν με προσοχή την σχετική πρόσκληση, προκειμένου να ενημερωθούν για το πλαίσιο που διέπει τις κατά τα ανωτέρω προσλήψεις αναπληρωτών εκπαιδευτικών.